A4-0214/98

Ψήφισμα σχετικά με τις κατευθυντήριες γραμμές της Επιτροπής όσον αφορά τις προτεραιότητες για την προσαρμογή των προγραμμάτων των Διαρθρωτικών Ταμείων μέχρι το τέλος του 1999 (C4-0640/97)

Το Ευρωπαϊκό Κοινοβούλιο,

- έχοντας υπόψη τις κατευθυντήριες γραμμές της Επιτροπής (C4-0640/97),

- έχοντας υπόψη τη Συνθήκη για την Ευρωπαϊκή Ένωση, και ιδιαίτερα το άρθρο Β αυτής, και τη Συνθήκη ΕΚ, και ιδιαίτερα το άρθρο 130 Α και τα άρθρα που ακολουθούν,

- έχοντας υπόψη την πρώτη τριετή έκθεση για την οικονομική και κοινωνική συνοχή (COM(96)0542 - C4-0016/97),

- έχοντας υπόψη την έκθεση σχετικά με τις προτάσεις για την οικονομική και κοινωνική συνοχή που καθορίζονται στο έγγραφο της Επιτροπής «Ατζέντα 2000: για μία ισχυρότερη και διευρυμένη ένωση» (COM(97)2000),

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Απασχόλησης και Κοινωνικών Υποθέσεων (A4-0214/98),

Α. λαμβάνοντας υπόψη ότι η Συνθήκη για την Ευρωπαϊκή Ένωση θέτει ως προτεραιότητα στη στρατηγική της Ένωσης για τα επόμενα έτη την ενίσχυση της οικονομικής και κοινωνικής συνοχής,

Β. λαμβάνοντας υπόψη ότι η μείωση των διαφορών ανάμεσα στις περιφέρειες παραμένει ο κύριος στόχος της πολιτικής για την οικονομική και κοινωνική συνοχή, και ότι πρέπει συνεπώς να ενθαρρυνθεί η υγιής άμιλλα μεταξύ των περιφερειών και όχι η προς τα κάτω ισοπέδωσή τους,

Γ. λαμβάνοντας υπόψη ότι η ενίσχυση της οικονομικής ανταγωνιστικότητας, η βιώσιμη ανάπτυξη και η δημιουργία μόνιμων θέσεων απασχόλησης εξακολουθούν να αποτελούν τις βασικές προτεραιότητες των διαρθρωτικών πολιτικών της Ένωσης,

Δ. λαμβάνοντας υπόψη ότι τα οριζόντια θέματα όπως είναι η απασχόληση, το περιβάλλον, οι ίσες ευκαιρίες και η ανάπτυξη της υπαίθρου και των παρακτίων ζωνών εξακολουθούν να διαδραματίζουν σημαντικό ρόλο στη δράση των διαρθρωτικών ταμείων,

Ε. λαμβάνοντας υπόψη ότι οι κατευθυντήριες γραμμές για τις προτεραιότητες των προγραμμάτων των διαρθρωτικών ταμείων μπορούν να προσφέρουν το θεωρητικό υπόβαθρο για μεγαλύτερη κοινή προσέγγιση του ρόλου των διαρθρωτικών ταμείων, καθώς και έναν τρόπο για την προώθηση μίας ευρείας περιφερειακής πολιτικής για την Κοινότητα εν τω συνόλω,

ΣΤ. λαμβάνοντας υπόψη ότι η Επιτροπή δεν έχει την πρόθεση να επέμβει σε προγράμματα τα οποία βρίσκονται ήδη στο στάδιο της εφαρμογής,

1. διαπιστώνει με ικανοποίηση ότι οι κατευθυντήριες γραμμές της Επιτροπής, οι οποίες και θέτουν τους στόχους των διαρθρωτικών πολιτικών και αναδεικνύουν την ευρωπαϊκή τους διάσταση, θα συμβάλουν στον καθορισμό και τη ρύθμιση των προτεραιοτήτων των προγραμμάτων των διαρθρωτικών ταμείων[semigr ] αναγνωρίζει το γεγονός ότι οι γενικές προτεραιότητες μπορούν και πρέπει να αναπτυχθούν κατά τη διάρκεια της περιόδου προγραμματισμού[semigr ]

2. θεωρεί ότι με τη βοήθεια της χάραξης των κατευθυντήριων γραμμών οι ρυθμίσεις στις προτεραιότητες μπορούν να ενσωματωθούν στον προγραμματισμό κατά τρόπο διαφανή και χωρίς να σημειωθούν καθυστερήσεις[semigr ] επισημαίνει ότι με τον καθορισμό των κατευθυντήριων γραμμών εξασφαλίζεται ότι ο τρόπος σκέψεως της Επιτροπής θα καθίσταται απόλυτα σαφής, αλλά αντιλαμβάνεται ότι οι προτεραιότητες μπορούν να αλλάξουν, τόσο σε τοπικό και εθνικό, όσο και σε ευρωπαϊκό επίπεδο[semigr ] παρατηρεί ότι οι ετήσιες εκθέσεις θα μπορούσαν να αποτελέσουν βήμα διαλόγου, όπου θα καταγράφονται οι αλλαγές αυτές από τη βάση προς την κορυφή[semigr ]

3. πιστεύει ότι οι κατευθυντήριες γραμμές θα έπρεπε να αποβλέπουν στην προαγωγή της αυτοσυντηρούμενης ανάπτυξης με βάση την ολοκλήρωση των περιβαλλοντικών, οικονομικών και κοινωνικών πολιτικών[semigr ]

4. φρονεί ότι οι κατευθυντήριες γραμμές πρέπει να θεωρηθούν ως μηχανισμός ανταλλαγής των βέλτιστων πρακτικών ανάμεσα στους εταίρους σε περιφερειακό, εθνικό και ευρωπαϊκό επίπεδο με στόχο να προωθηθεί η συνοχή, η αποτελεσματικότητα και η καινοτομία, και να αξιοποιούνται αποτελεσματικότερα τα κεφάλαια που επενδύονται στα προγράμματα[semigr ] εκφράζει την άποψη ότι οι κατευθυντήριες γραμμές πρέπει να επικεντρωθούν σε θέματα και προτεραιότητες πανευρωπαϊκού ενδιαφέροντος[semigr ]

5. παρέχει τη σύσταση ότι οι κατευθυντήριες γραμμές θα λειτουργήσουν αποτελεσματικότερα ως συμβουλευτικό μέσο[semigr ] διαπιστώνει με ανησυχία ότι οι κατευθυντήριες γραμμές που προβλέπει το άρθρο 9, παράγραφος 4 του σχεδίου κανονισμού για τα διαρθρωτικά ταμεία φαίνεται να έχουν δεσμευτικό χαρακτήρα[semigr ] καλεί επομένως το Συμβούλιο να τροποποιήσει το κείμενο αυτό, ή να εγγυηθεί τον πλήρη σεβασμό των δικαιωμάτων του Ευρωπαϊκού Κοινοβουλίου, όπως αυτά ορίζονται στο άρθρο 130 Δ της Συνθήκης[semigr ]

6. επιμένει στην ανάγκη εξεύρεσης ισορροπίας μεταξύ της πολιτικής ενισχύσεων για τη διατήρηση και τη δημιουργία θέσεων εργασίας και των άλλων πτυχών της οικονομικής πολιτικής της Ένωσης, με στόχο την άρση της αντίφασης που παρουσιάζεται με κάποια συχνότητα[semigr ]

7. διαπιστώνει ότι οι κατευθυντήριες γραμμές που δημοσιεύθηκαν ήταν θεματικές και δεν γίνεται σ' αυτές χρήση ειδικών στόχων, ποσών ή ποσοστώσεων[semigr ] είναι της γνώμης ότι πρέπει να αποφευχθεί μία προσέγγιση που αποτελεί συνάρτηση της απόδοσης και ότι πρέπει να δοθεί έμφαση στον παράγοντα ποιότητα των προγραμμάτων και των αποτελεσμάτων[semigr ] επισημαίνει εντούτοις ότι χωρίς τον σαφή καθορισμό ποσοτικών δεικτών δεν είναι δυνατόν να υπάρξει αξιόπιστη αξιολόγηση της προόοδου που θα επιτελείται σε οριζόντιους τομείς πολιτικής όπως απασχόληση, ισότητα ευκαιριών και περιβαλλοντικές επιπτώσεις[semigr ]

8. εκφράζει τη λύπη του για το γεγονός ότι οι κατευθυντήριες γραμμές που παρουσίασε η Επιτροπή δεν λαμβάνουν δεόντως υπόψη την κοινωνική οικονομία και τις νέες πηγές απασχόλησης[semigr ]

9. παρατηρεί ότι ειδικές κοινωνικές προτεραιότητες και προτεραιότητες αφορούν την απασχόληση, όπως η ισότητα ευκαιριών, λαμβάνονται περισσότερο υπόψη στο ΕΚΤ από ό,τι στα υπόλοιπα Ταμεία και ζητεί οι ισχύοντες γενικοί προσανατολισμοί να εφαρμοσθούν από όλους[semigr ]

10. καλεί την Επιτροπή να υποβάλει τις ειδικές κατευθυντήριες γραμμές για τα διαρθρωτικά ταμεία σε ενιαίο έγγραφο πριν αρχίσει ο προγραμματισμός, τόσο σε συνάρτησημε την υποβολή σχεδίων από τα επί μέρους κράτη μέλη, όσο και με την ενδιάμεση ανασκόπηση των προγραμμάτων[semigr ] προτείνει να δημοσιεύονται οι κατευθυντήριες γραμμές ει δυνατόν εννέα και τουλάχιστον έξι μήνες πριν από την ημερομηνία υποβολής των προγραμμάτων[semigr ] καλεί την Επιτροπή να καταλήξει μέχρι τις 31 Δεκεμβρίου 1998 σε συμφωνία όσον αφορά τις νέες κατευθυντήριες γραμμές της εν όψει της προσεχούς περιόδου προγραμματισμού[semigr ]

11. θεωρεί ότι μπορεί να επιτευχθεί καλύτερα το κατάλληλο επίπεδο διαφοροποίησης και ελαστικότητας σχετικά με τις κατευθυντήριες γραμμές μέσω διαπραγματεύσεων επί των εγγράφων προγραμματισμού, στο πλαίσιο των οποίων οι τοπικές ανάγκες θα αξιολογούνται μέσω μιας ευρείας διαδικασίας συνεργασίας με τους τοπικούς φορείς[semigr ] είναι της γνώμης ότι οι κατευθυντήριες γραμμές πρέπει να απευθύνονται στους αρμόδιους για την εφαρμογή των έργων σε τοπικό επίπεδο[semigr ]

12. καλεί την Επιτροπή να παράσχει σαφείς, συνεκτικές, κατανοητές και εύχρηστες για τον αναγνώστη κατευθυντήριες γραμμές σε ό,τι αφορά τις προτεραιότητες των διαρθρωτικών ταμείων[semigr ] προτείνει να μην υπάρχουν στις κατευθυντήριες γραμμές αναφορές σε άλλα έγγραφα και να περιλαμβάνεται σ' αυτές μία κατάσταση ελέγχου όχι εκτενέστερη της μίας σελίδας στην οποία να συνοψίζονται τα πιο βασικά ζητήματα για τους χρήστες[semigr ]

13. τονίζει ότι η δημοσίευση των κατευθυντήριων γραμμών πρέπει να γίνεται με αποτελεσματικό τρόπο[semigr ] φρονεί ότι οι κατευθυντήριες γραμμές θα πρέπει να κοινοποιούνται και μέσω άλλων διαύλων πέραν από τη δημοσίευσή τους στην Επίσημη Εφημερίδα και, συγκεκριμένα, μέσω των Γραφείων Πληροφοριών που διαθέτει η Επιτροπή στα κράτη μέλη, μέσω του δικτύου γραφείων στις Βρυξέλλες και μέσω της θέσεως EUROPA στον παγκόσμιο ιστό[semigr ] προτείνει να επισυνάπτονται οι κατευθυντήριες γραμμές ως παράρτημα στα σχετικά έντυπα αιτήσεων που χρησιμοποιούν τα κράτη μέλη[semigr ]

14. καλεί την Επιτροπή να διοργανώσει στις διάφορες περιφέρειες τεχνικά σεμινάρια και προγράμματα κατάρτισης που θα εξηγούν τις κατευθυντήριες γραμμές[semigr ]

15. καλεί την Επιτροπή να προσφέρει επαρκή καθοδήγηση και ενημέρωση στις περιφέρειες σε ό,τι αφορά τη χρήση δανείων, τους κανόνες περί κρατικών ενισχύσεων και τις εταιρικές σχέσεις δημοσίων και ιδιωτικών επενδύσεων, συμπεριλαμβανομένων και των κοινωνικών εταίρων[semigr ]

16. επισημαίνει ότι πρέπει να δοθεί μεγαλύτερη έμφαση στην αποτελεσματική περάτωση των τρεχόντων προγραμμάτων, να αποφεύγονται οι καθυστερήσεις στις πληρωμές και να εξασφαλίζεται η μέγιστη δυνατή συνέχεια στη λειτουργία τους[semigr ] προτείνει να εξουσιοδοτούνται εντός της περιφέρειας ευθύνης τους οι νέες επιτροπές παρακολούθησης προκειμένου να επιβλέπουν το κλείσιμο προγραμμάτων της προηγούμενης περιόδου και ζητεί να καθίστανται δυνατές οι μεταφορές κονδυλίων μετά την επίσημη ημερομηνία κλεισίματος, ιδίως υπέρ σωματείων και πρωτοβουλιών ανάπτυξης σε τοπικό επίπεδο[semigr ]

17. προτείνει, στο πλαίσιο των εν λόγω κατευθυντήριων γραμμών, να υποβάλλονται στρατηγικές για τη συνέχιση των προγραμμάτων από μία περίοδο προγραμματισμού στην επομένη προκειμένου για περιφέρειες που εξακολουθούν να είναι επιλέξιμες όσον αφορά τη λήψη βοήθειας και για περιφέρειες που υπόκεινται σε καθεστώς μεταβατικών μέτρων, καθώς και στρατηγικές αποδέσμευσης προκειμένου για περιφέρειες που δεν είναι πλέον επιλέξιμες όσον αφορά τη λήψη βοήθειας[semigr ]

18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.